### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 1. december 2021 har vedtaget Magistratens foranstående indstilling af 29. november 2021.

Indstillingen omfatter fastlæggelse af gebyrer på byggesagsområdet pr. 1. januar 2022.

### Resumé

Med budgetforlig 2022 blev det besluttet, at plan- og byggesagsområdet skal tilføres 3 mio. kr. igennem en omlægning af gebyrstrukturen på byggesagsområdet.

Med indstillingen foreslås de 3 mio. kr. finansieret ved:

forhøjelse af det eksisterende timeprisgebyr med 10 pct., hvor prisen hæves fra 746 kr. til 821 kr. Dette giver en forventet ekstraindtægt ca. 2,3 mio. kr.

Alle sager faktureres i henhold til anvendt tid. Hidtil har såkaldt simple sager, der vedrører garager, carporte, skure, mv. været faktureret til en fast takst på 1.071 kr. Omlægning til afregning efter anvendt tid giver en forventet ekstraindtægt ca. 0,7 mio. kr.

De samlede gebyrindtægter på byggesagsområdet forventes derefter at andrage ca. 25 mio. kr.

### Indstilling

Det indstilles:

At 1) Timeprisen for byggesagsbehandling hæves til 821 kr. fra 1. januar 2022.

At 2) Simple byggesager, der typisk vedrører garager, carporte, udhuse, mv. faktureres efter medgået tid fra 1. januar 2022.

### Sagens forløb

25-11-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 29-11-2021 Magistraten
Fremsendes til [adresse] Byråd med bemærkning, at Magistraten i mødet den 29. november 2021 anbefaler, at byrådet tiltræder Magistratsafdelingen for Teknik og Miljøs indstilling af 17. november 2021.

Inger Poulsen og Andrea Dahl var forhindret i at deltage i sagens behandling.

 [adresse] Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 1. december 2021 har vedtaget Magistratens foranstående indstilling af 29. november 2021.